Milan - Slavia Praga, meci contând pentru prima manşă a optimilor de finală din Liga Europa, este programat, joi, 7 martie, de la ora 22:00, pe San Siro, şi va fi transmis în direct de Pro Arena.
Milan, pentru care Europa League este singurul trofeu pe care-l mai poate câştiga în acest sezon, porneşte cu prima şansă la victorie şi la calificare în "dubla" cu Slavia Praga, echipă aflată în luptă pentru titlul de campioană în Cehia.
Milan a început sezon european în Champions League, acolo unde a terminat pe locul 3 în Grupa F, după următoarele rezultate: 0-0 (a) şi 2-1 (d) cu Newcastle, 0-0 (d) şi 1-3 (a) cu Dortmund, 0-3 (d) şi 2-1 (a) cu PSG; în play-off-ul pentru optimile de finală din Europa League, Milan a trecut de Rennes, 3-0 acasă şi 2-3 în deplasare.
În Serie A, Milan este pe locul 3 după 27 de etape, cu 56 de puncte, la 16 distanţă de liderul Inter, iar în cea mai recentă partidă oficială s-a impus în campionat, pe terenul celor de la Lazio, scor 1-0.
Deşi are şapte trofee ale Ligii Campionilor în palmares, Milan n-a disputat nici măcar o finală de Europa League, cea mai mare performanţă în această competiţie fiind semifinalele din sezoanele 1971-1972 şi, respectiv, 2001-2002 (competiţia se numea Cupa UEFA).
Slavia Praga a debutat în acest sezon din Europa League în turul al treilea preliminar, în care a trecut de Dnipro, 3-0 (a) şi 1-1 (d), pentru ca în play-off să o elimine pe Zorya, 2-0 (a) şi 1-2 (d), după care a câştigat Grupa G, cu următoarele rezultate: 2-0 (d) şi 4-0 (a) cu Servette, 6-0 (a) şi 3-2 (d) cu Sheriff (a), 0-2 (d) şi 2-0 (a) cu Roma.
În 1. liga (campionatul din Cehia), echipa antrenată de Jindrich Trpisovsky ocupă locul 2 după 23 de etape, cu 56 de puncte, la patru în urma liderului Sparta Praga, cu care a remizat în deplasare, în cel mai recent meci oficial, în campionat, scor 0-0, la câteva zile după ce fusese eliminată de rivala locală în sferturile de finală din Cesky Pohar (Cupa Cehiei), pe teren propriu, scor 2-3.
Cea mai mare performanţă a celor de la Slavia Praga în Europa League este semifinala disputată în ediţia 1995-1996 (competiţia se numea Cupa UEFA): în noul format a atins sferturile de finală în sezoanele 2018-2019 şi 2020-2021.
Cele două echipe nu s-au mai întâlnit niciodată până acum, astfel că "dubla" din optimile de finală ale actualei ediţii din Europa League reprezintă prima confruntare directă dintre Milan şi Slavia Praga.
Superbet oferă cota 1,45 pentru pronosticul 1: victorie pentru gazde în meciul Milan - Slavia Praga.
Milan - Slavia Praga | 1 | ||
---|---|---|---|
Cotă | 1,45 |
* cotă valabilă la ora publicării acestui articol